smcproject/ml-wiki-sentences huggingface dataset:
ടിബുലസ്, ഫ്രൊപെർട്ടിയസ്, ഒവിഡ് ഇവരാണ് ഈ കാലഘട്ടത്തിലെ സ്നേഹഗായകർ.
അഗസ്റ്റൻയുഗത്തിന്റെ വക്താവായി അംഗീകരിക്കപ്പെട്ടിട്ടുള്ള കവിയാണ് ഒവിഡ്.
ഏതോ കാരണവശാൽ ഇദ്ദേഹം അഗസ്റ്റസിന്റെ കോപത്തിനു പാത്രമായിത്തീരുകയും റോമിൽനിന്നു നാടുകടത്തപ്പെടുകയുമുണ്ടായി.
ആത്മാർത്ഥത, ഊർജ്ജസ്വലത, ഭാവാത്മകത എന്നീ ഗുണങ്ങളാണ് ഓവിഡിന്റെ കൃതികളിൽ പ്രകടമായിട്ടുള്ളത്.
ഭാവാത്മകത അതിന്റെ ഔന്നത്യത്തിൽ എത്തിയിരിക്കുന്നത് അദ്ദേഹത്തിന്റെ രൂപാന്തരപ്രാപ്തി (Metamorphoses) എന്ന കൃതിയിലാണ്.
യവന-റോമൻപുരാണാഖ്യാനങ്ങളെ ആധാരമാക്കി വിരചിതമായ ഈ കൃതി പില്ക്കാല യൂറോപ്യൻ കവികൾക്കെല്ലാം ഐതിഹാസിക സമ്പത്ത് പ്രദാനം ചെയ്ത ഒരു കാവ്യസൃഷ്ടി തന്നെയാണ്.
കരിംകടലിന്റെ ഏകാന്തസാന്ദ്രതയിൽ ഈ കവി കഴിച്ചുകൂട്ടിയ അവസാന നാളുകളാണ് യഥാർത്ഥത്തിൽ റോമൻസാഹിത്യത്തിലെ അഗസ്റ്റൻയുഗത്തിന്റെ അന്ത്യം കുറിക്കുന്നത്.
അഗസ്റ്റീൻ യുഗത്തിന്റെ പ്രത്യേകത
ആംഗലേയ സാഹിത്യത്തിൽ സുപ്രധാനമായ ഒരു കാലഘട്ടമാണ് അഗസ്റ്റൻയുഗം.
സൂക്ഷ്മമായി പറഞ്ഞാൽ ആനി രാജ്ഞിയുടെ ഭരണകാലമാണ് ഈ സംജ്ഞകൊണ്ടു വിവക്ഷിക്കപ്പെടുന്നതെങ്കിലും ഡ്രൈഡന്റെ മരണം മുതൽ (1700) കാല്പനിക പ്രസ്ഥാനത്തിന്റെ ആവിർഭാവം കുറിച്ചുകൊണ്ട് ലിറിക്കൽ ബാലഡ്സ് എന്ന കാവ്യസമാഹാരം പ്രസിദ്ധീകൃതമായതുവരെ (1798)യുള്ള കാലയളവിനെ ഈ പദത്തിന്റെ അർത്ഥവ്യാപ്തിയിൽ ഒതുക്കി നിർത്താറുണ്ട്.
അഗസ്റ്റൻയുഗത്തെ അതിനു മുൻപും പിൻപുമുള്ള കാലത്തിൽനിന്നു വ്യവച്ഛേദിക്കുന്ന ചില സവിശേഷതകളുണ്ട്.
വ്യക്തിക്കു കൂടുതൽ പ്രാധാന്യം നല്കുവാനായി സാമൂഹികബോധത്തിനും വീക്ഷണത്തിനും പ്രാമുഖ്യം നല്കിയിരുന്നു എന്നതായിരുന്നു അഗസ്റ്റൻയുഗത്തിലെ കൃതികളുടെ പ്രധാനമായ പ്രത്യേകത.
ലോക്ക്, ഷാഫ്റ്റ്സ്ബറി, ആഡിസൺ, ഹ്യൂം, ആഡം സ്മിത്ത് എന്നിവരുടെ രചനകളിൽ ഈ സാമൂഹികബോധം പ്രതിഫലിച്ചിട്ടുണ്ട്.
സാഹിത്യത്തെ വ്യക്തിനിഷ്ടഠമായ വൈകാരികാനുഭൂതികൾ പകർത്തുന്നതിനോ, ആത്മാവിന്റെ അന്തർദാഹങ്ങളെ ആവിഷ്കരിക്കുന്നതിനോ ഉള്ള ഉപാധിയായി അഗസ്റ്റൻയുഗത്തിലെ എഴുത്തുകാർ ആരുംതന്നെ കരുതിയിരുന്നില്ല.
ഇതിന്റെ പരിണതഫലമായി കവിത പോലും സാധാരണീകരിക്കപ്പെട്ടു.
ഉദാത്തമായ ഭാവനയുടെയും കാല്പനികതയുടെയും അഭാവം അഗസ്റ്റൻകവിതയിൽ അനുഭവപ്പെടുന്നു.
കവിതയെ തേച്ചുമിനുക്കി മോടിപിടിപ്പിക്കുന്നതിലുള്ള വ്യഗ്രതയാണ് ഈ കാലത്തെ കവികൾ അധികമായി പ്രദർശിപ്പിച്ചത്.
അവരുടെ ഫലിതോക്തിപ്രതിഭയുടെ ആവിഷ്കരണത്തിന് ഏറ്റവും ഉചിതമായ ഉപാധി ഹെറോയിക് കപ്ലറ്റ് (Heroic Couplet) ആയിരുന്നു.
നിയോ ക്ലാസിക്കൽ യുഗം
അഗസ്റ്റൻയുഗത്തിലെ കവികൾ യവന-റോമൻകാവ്യമർമജ്ഞൻമാർ ആലേഖനം ചെയ്ത സാഹിത്യസങ്കേതങ്ങൾക്ക് അനുസൃതമായി സാഹിത്യരചന ചെയ്യുന്നതിൽ വ്യാപൃതരായിരുന്നു.
ഔചിത്യദീക്ഷയും നിഷ്കൃഷ്ടതയുമായിരുന്നു അവരുടെ ലക്ഷ്യം.
സങ്കേതപ്രധാനമായിരുന്ന ഈ കാലഘട്ടത്തിന് നിയോ ക്ലാസിക്കൽ യുഗമെന്നും പേരുണ്ട്.
ഹോറസ്സായിരുന്നു ഇക്കാലത്തെ കവികൾക്കു മാർഗദർശകൻ.
ക്ളാസിക്കൽ കവിതയുടെ സകലവിധ പ്രവണതകളും അലക്സാണ്ടർ പോപ്പിന്റെ കവിതകളിൽ ഉൾ ക്കൊണ്ടിരിക്കുന്നതിനാൽ ഈ കാലഘട്ടത്തെ പോപ് യുഗമെന്നും വിളിക്കുന്നു.
എസ്സേ ഒൺ ക്രിട്ടിസിസം (Essay on Criticism ) എന്ന കൃതിയിൽ അരിസ്റ്റോട്ടൽ ലൊഞ്ജൈനസ്, ക്വിന്റിലിയൻ തുടങ്ങിയ ക്ലാസിക്കൽ പണ്ഡിതൻമാരുടെ നിരൂപണരീതിയെ പിൻതുടരുവാൻ പോപ് ഉദ്ബോധിപ്പിക്കുന്നു.
ഹെറോയിക് കവിതയുടെ ഹാസ്യാനുകരണമായി പോപ് രചിച്ച ദ് റേപ് ഒഫ് ദ ലോക്ക് (The Rape of the Lock ) എന്ന കവിത, നിയോ ക്ളാസിക്കൽ യുഗത്തിന്റെ പ്രത്യേക പ്രവണതകളുടെ മകുടോദാഹരണമായി നിലകൊള്ളുന്നു.
പ്രിയർ, പാർണസ്, ഗ്രേ എന്നിവരുടെ മിക്ക കവിതകളും അഗസ്റ്റൻ കവിതയെ പ്രതിനിധാനം ചെയ്യാൻ പോന്നവയാണ്.
ഗോൾഡ്സ്മിത്ത് ഈ യുഗത്തിന്റെ അന്തിമഭാഗത്തോടടുപ്പിച്ച് കാവ്യരചന നടത്തിയെങ്കിലും, അദ്ദേഹത്തിന്റെ കവിതകളിൽ അഗസ്റ്റൻയുഗത്തിന്റെ സ്വഭാവത്തിനു ചേരാത്ത വൈകാരികത കടന്നുകൂടിയിട്ടുണ്ട്.
ആക്ഷേപഹാസസാഹിത്യത്തിന്റെ കാലഘട്ടം
ആക്ഷേപഹാസ്യസാഹിത്യം ഇത്ര തഴച്ചുവളർന്ന മറ്റൊരു കാലഘട്ടം ആംഗലേയസാഹിത്യചരിത്രത്തിൽ ഇല്ലെന്നുതന്നെ പറയാം.
നിശിതാപഹാസത്തിനു പോപ്പിന്റെ കവിതകൾ സുപ്രസിദ്ധമാണ്.
നോവലിലും ഈ പ്രവണത കടന്നുകൂടി.
അഗസ്റ്റൻയുഗത്തിന്റെ ഒരു സവിശേഷതയാണ് നോവൽസാഹിത്യത്തിന്റെ വളർച്ച.
സ്റ്റേൺ, ഡീഫോ, റിച്ചാഡ്സൺ, ഫീൽഡിങ്ങ് തുടങ്ങിയ പ്രതിഭാശാലികൾ ഈ കാലത്താണ് ആംഗലേയസാഹിത്യരംഗത്തെ അലങ്കരിച്ചത്.
ജേർണലിസം രംഗപ്രവേശം ചെയ്തതും ഇക്കാലത്തുതന്നെയാണ്.
ഇതിന് നേതൃത്വം നല്കിയത് ഡീഫോ, ആഡിസൺ, സ്റ്റീൽ എന്നിവരാണ്.
ആഡിസണും സ്റ്റീലും ചേർന്ന് പ്രസിദ്ധീകരിച്ച ടാറ്റലറും (Tatler), സ്പെക്റ്റേറ്ററും (Spectator) ലളിതസുന്ദരമായ പ്രബന്ധങ്ങളുടെ രചനയ്ക്കു വഴിതെളിച്ചു.
കോഫിഹൗസ് സാമൂഹികജീവിതത്തിന്റെ സുപ്രധാനഘടകമായിരുന്ന ഈ കാലത്ത് സംഭാഷണം ഒരു കലയായി കരുതപ്പെട്ടിരുന്നു.
ലണ്ടനിലെ കോഫിഹൗസുകളിൽവച്ച് ജോൺസൺ, ബർക്ക്, ഗോൾഡ്സ്മിത്ത് മുതലായവർ നടത്തിയ സംവാദം ബോസ്വെലിന്റെ കൃതിയായ ജോൺസന്റെ ജീവചരിത്രത്തിൽ ഭംഗിയായി രേഖപ്പെടുത്തിയിട്ടുണ്ട്.
അഗസ്റ്റൻയുഗത്തെ രജതയുഗം (Silver Age) എന്നും വിളിക്കാറുണ്ട്.
19-ം ശതകത്തിലെ സാഹിത്യകാരൻമാർ അഗസ്റ്റൻയുഗത്തെ നിശിതമായി വിമർശിച്ചിട്ടുണ്ടെങ്കിലും 20-ം ശതകത്തിലെ കവികൾ അഗസ്റ്റൻസാഹിത്യത്തിനു കൂടുതൽ പരിഗണന നല്കിയിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗസ്റ്റൻ യുഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗാപെത്തൂസ് മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Agapetus ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ രണ്ട് മാർപ്പാപ്പമാർ അഗാപെത്തൂസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
അഗാപെത്തൂസ് എന്ന ലാറ്റിൻ പദം "പ്രിയപ്പെട്ട" എന്നർത്ഥമുള്ള ഗ്രീക്ക് അഗപെത്തോസ് (Αγαπητος) എന്ന വാക്കിൽനിന്നുദ്ഭവിച്ചതാണ്.
അഗാപെത്തൂസ് ഒന്നാമൻ മാർപ്പാപ്പ (535–536) അഗാപെത്തൂസ് രണ്ടാമൻ മാർപ്പാപ്പ (946–955) ഇതും കാണുക മാർപ്പാപ്പമാരുടെ പട്ടിക
അഗസ്റ്റേ ഡൊമിനിക് ആംഗ്ര ഇംഗ്ലീഷ് വിലാസം https://ml.wikipedia.org/wiki/Jean_Auguste_Dominique_Ingres
ഒരു ഫ്രഞ്ചു ചിത്രകാരനും ശില്പിയുമായിരുന്നു അഗസ്റ്റേ ഡൊമിനിക് ആംഗ്ര (Jean Auguste Dominique Ingres: zhahn oh-gyst daw-mee-neek an-gruh ) ഓഗസ്റ്റ് 29 1780 – ജനുവരി 14 1867 ).
അഗാഗൊ ഇംഗ്ലീഷ് വിലാസം https://ml.wikipedia.org/wiki/Agago
ഉഗാണ്ടയിലെ വടക്കൻ മേഖലയിലെ ഒരു പട്ടണമാണ് അഗാഗൊ .
അഗാഗൊ ജില്ലയിലെ ഒരു പ്രധാന രാഷ്ട്രീയ , ഭരണ, വ്യവസായ കേന്ദ്രമാണ്.
അടുത്ത പട്ടണമായ കിറ്റ്ഗമിൽനിന്ന് തെക്കുകിഴക്കായി 80 കി.
മീ അകലെയാണ് അഗാഗൊ.
അച്ചോലി ഉപമേഖലയിലെ  ഏറ്റവും വലിയ നഗരമായ ഗുലുവിന്റെ കിഴക്കുഭാഗത്തെ റോഡിലൂടെ ഏകദേശം 169 കിലോമീറ്റർ (105 മൈൽ) ദൂരത്തിൽ ആണ് ഇത് സ്ഥിതിചെയ്യുന്നത്.
നഗരത്തിന്റെ നിർദ്ദേശാങ്കങ്ങൾ 2 ° 59'05.0 "N, 33 ° 19'50" E (അക്ഷാംശം: 2.9847; രേഖാംശം: 33.3306)ആണ്.
പുറത്തേക്കുള്ള കണ്ണികൾ Agago Sleeps With Dusk Archived 2015-07-17 at the Wayback Machine .
Map of Agago And Vicinity At Mapcarta.com
അഗാപേ ഇംഗ്ലീഷ് വിലാസം https://ml.wikipedia.org/wiki/Agape
പരസ്പരം സ്നേഹിക്കുക എന്ന ക്രൈസ്തവധർമത്തിന്റെ പ്രതീകമായ പന്തിഭോജനമണ് അഗാപേ .
സ്നേഹഭോജനം (love feast) എന്ന പേരിലും ഇത് അറിയപ്പെടുന്നു.
അഗാപേ എന്ന ഗ്രീക് പദത്തിന് സ്നേഹം, ധർമം എന്നീ അർത്ഥങ്ങളാണുള്ളത്.
ആദിമക്രൈസ്തവർ കുർബാന അർപ്പിക്കുന്നതോടൊപ്പം കൂട്ടായ്മയുടെ അനുഭവം എല്ലാവർക്കും ലഭ്യമാകുവാൻ ഒരുമിച്ചുള്ള പന്തിഭോജനം നടത്തിയിരുന്നു.
ഒന്നാം ശതകാന്ത്യത്തിൽ ഈ ഏർപ്പാട് അഗാപേ എന്ന പേരിൽ അറിയപ്പെട്ടു.
ഇവയെ ദുരുപയോഗപ്പെടുത്തിയതുമൂലമോ ക്രൈസ്തവപീഡനംമൂലമോ കുർബാനയും പന്തിഭോജനവും പിൽകാലത്ത് ഒരുമിച്ചു നടത്തുന്ന പതിവ് ഇല്ലാതായി.
ബൈബിളിലെ അപ്പോസ്തലൻമാരുടെ പ്രവൃത്തികളിൽ ഒരുമനപ്പെട്ടു ദിനംപ്രതി ദൈവാലയത്തിൽ കൂടി വരികയും വീട്ടിൽ അപ്പം നുറുക്കികൊണ്ട് ഉല്ലാസവും ഹൃദയപരമാർഥതയും പൂണ്ട് ഭക്ഷണം കഴിക്കുകയും ദൈവത്തെ സ്തുതിക്കുകയും സകലജനത്തിന്റെയും കൃപ അനുഭവിക്കുകയും ചെയ്തു (2. 46) എന്നും ആഴ്ചവട്ടത്തിന്റെ ഒന്നാം ദിവസത്തിൽ ഞങ്ങൾ അപ്പം നുറുക്കുവാൻ കൂടിവന്നപ്പോൾ.....
(20.7) എന്നും കാണുന്നത് അഗാപേയുടെ ആദ്യകാല ലക്ഷ്യസ്വഭാവങ്ങളെ പ്രകടമാക്കുന്നു.
ബൈബിൾപാരായണം, സ് തോത്രകാഴ്ച, സമർപ്പണഗാനങ്ങൾ, പ്രബോധനങ്ങൾ, സ്നേഹചുംബനം മുതലായവ സ്നേഹഭോജനത്തോടൊപ്പം നടന്നുവന്നിരുന്ന പരിപാടികളാകുന്നു.
ദുരുപയോഗം നാലുവിധം
അഗാപേ നാലു വിധത്തിൽ ദുരുപയോഗപ്പെടുത്തിയതായി വി. പൗലോസ് പ്രസ്താവിക്കുന്നു.
(1 കൊരി. 11.17-22): ഭിന്നത നിലനിർത്തുന്നു.
പ്രത്യേകം പ്രത്യേകം സംഘങ്ങളായി മാറുന്നു; ആദ്യമാദ്യം വരുന്നവർ ആദ്യം തന്നെ അത്താഴം കഴിക്കുന്നതിനാൽ പിന്നാലെ വരുന്നവർക്കു ലഭിക്കാതെ പോകുന്നു; മദ്യപാനത്തിനുളള ഒരു അവസരമായി മാറുന്നു.
ഈ കാരണങ്ങളാൽ രണ്ടാം ശതകത്തിന്റെ ആരംഭത്തിൽ ഈ പതിവ് മിക്കവാറും ഇല്ലാതെയായി.
എങ്കിലും പൗരസ്ത്യസഭകളിലും ഫ്രഞ്ചുസഭകളിലും മൊറേവിയൻ ബ്രദർഹുഡിന്റെ ചില സമ്മേളനങ്ങളിലും ഈ ചടങ്ങ് ആധുനിക കാലത്തും ആചരിച്ചു വരുന്നുണ്ട്.
പെസഹാവ്യാഴാഴ്ചയും മറ്റു പെരുന്നാൾദിവസങ്ങളിലും വിശുദ്ധകുർബാനാർപ്പണവും മറ്റു ആരാധനകളും കഴിഞ്ഞ് നേർച്ചയപ്പം, വാഴ്വിന്റെ അപ്പം, പാച്ചോറ് എന്നിവ വിതരണം ചെയ്യുക, സമാധാന ചുംബനം നല്കുക തുടങ്ങിയ ആചാരങ്ങൾ നൂറ്റാണ്ടുകളായി നിലനിന്നു വരുന്നു.
ഇവയെല്ലാം സ്നേഹഭോജനത്തിന്റെ പരിണാമമായി കണക്കാക്കുന്നവരുണ്ട്.
അഗാപേയുടെ ഉദ്ഭവത്തെയും പ്രകൃതത്തെയും പറ്റി നടത്തപ്പെട്ട പില്ക്കാലപഠനങ്ങൾ പരസ്പരവിരുദ്ധമായ ആശയങ്ങൾ ആവിഷ്കരിക്കയുണ്ടായി.
മൂന്നാം ശതകംവരെ അഗാപേ നിലവിലിരുന്നില്ലെന്നും 4-ആം ശതകത്തിൽ ചിലർ നല്കിവന്ന ഭക്ഷണദാനം ഒരു സംഘടിതരൂപം പ്രാപിച്ചതാണെന്നും വേദശാസ്ത്രപണ്ഡിതനായ ബാറ്റിഫോൾ അഭിപ്രായപ്പെട്ടിട്ടുണ്ട് (1902).
ആദിമക്രൈസ്തവർ ചില സന്ദർഭങ്ങളിൽ ഒരുമിച്ചുകൂടി ഭക്ഷണം കഴിച്ചിരുന്നു എന്നതിൽകവിഞ്ഞ് വിശുദ്ധ കുർബാനയും പന്തിഭോജനവും ഒരുമിച്ചു നടത്തിയിരുന്നില്ല എന്നും 2-ആം ശതകംവരെ അഗാപേ എന്നു എഴുതികാണുന്നത് കുർബാനയ്ക്കുള്ള മറ്റൊരു പേരായിരുന്നു എന്നും ബാറ്റിഫോൾ തുടർന്നു പറയുന്നു.
യഹൂദൻമാരുടെയും അന്യമതസ്ഥരുടെയും ഇടയിൽ കൂട്ടായ്മയ്ക്കും സാഹോദര്യം ഉറപ്പിക്കുന്നതിനുംവേണ്ടിയുള്ള പന്തിഭോജനം നിലവിലിരുന്നു.
ഇവരിൽനിന്നു ക്രിസ്തുമതം സ്വീകരിച്ചവർ മതപരിവർത്തനത്തിനുശേഷവും ഈ പതിവ് തുടർന്നു വന്നിരിക്കാം.
എന്നാൽ ഇതിനെ അപ്പോസ്തലൻമാരുടെ പ്രവൃത്തികളിൽ കാണുന്ന അപ്പംനുറുക്കുക എന്ന ചടങ്ങുമായി ബന്ധിപ്പിക്കുന്നതു കാലഗണനാപ്രമാദമായിരിക്കും എന്നു ചില പണ്ഡിതൻമാർ അഭിപ്രായപ്പെടുന്നു.
സ്നേഹഭോജനമാണ് ആദ്യം നിലവിലിരുന്നതെന്നും അതിൽ നിന്നാണ് കുർബാന രൂപംകൊണ്ടതെന്നും ഇവ തമ്മിൽ സ്ഥായിയായ വ്യത്യാസമൊന്നുമില്ലെന്നുമുള്ള അഭിപ്രായത്തിന് ജർമനിയിൽ പൊതുവായ അംഗീകാരം ലഭിച്ചിട്ടുണ്ട്.
എന്നാൽ രണ്ടും അപ്പോസ്തലികമാണെങ്കിലും ഇവയ്ക്ക് തമ്മിൽ വ്യക്തമായ വ്യത്യാസമുണ്ടെന്ന് ദൈവശാസ്ത്രപണ്ഡിതൻമാരായ ലാൻഡസ്, എർമോണി എന്നിവർ കരുതുന്നു.
യേശുവിന്റെ അവസാനത്തെ തിരുവത്താഴത്തിൽ നിന്നുണ്ടായ കർമപ്രധാനമായ ഒരു പരിപാടിയായി ഇതിനെ കരുതണമെന്ന് വാദിക്കുന്ന വേദപണ്ഡിതൻമാരുണ്ട്.
പെസഹായുടെ പന്തിഭോജനവേളയിൽ യേശു സ്ഥാപിച്ച ഒരു വിശുദ്ധകർമം (കൂദാശ) ആയിട്ടാണ് ഇതിനെ അവർ വ്യവഹരിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗാപേ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗാ ഖാൻ കൊട്ടാരം
മഹാരാഷ്ട്രയിലെ പൂനെയിൽ സഥിതിചെയ്യുന്ന ചരിത്രപ്രാധാന്യമുള്ള ഒരു  കൊട്ടാരമാണ് അഗാ ഖാൻ കൊട്ടാരം .
മുസ്ലീം ലീഗ് സ്ഥാപക പ്രസിഡണ്ടും നിസാരി ഇസ്മായിലി ഇമാമും ആയിരുന്ന ആഗാ ഖാൻ III (സർ സുൽത്താൻ മുഹമ്മദ് ഷാ) 1892 ൽ പണികഴിപ്പിച്ച ഈ കൊട്ടാരം ഇന്ത്യൻ സ്വാതന്ത്ര്യസമര ചരിത്രവുമായി അഭേദ്യമായി ബന്ധപ്പെട്ടുകിടക്കുന്ന ഒരു ചരിത്ര സ്മാരകം കൂടിയാണ്.
സ്വാതന്ത്ര്യസമര കാലത്ത് മഹാത്മാ ഗാന്ധി , കസ്തൂർബാ ഗാന്ധി , സരോജിനി നായിഡു , ഗാന്ധിയുടെ പ്രൈവറ്റ് സിക്രട്ടറി ആയിരുന്ന മഹാദേവ് ദേശായ് തുടങ്ങിയവരെ തടവിൽ പാർപ്പിച്ചിരുന്നത് അഗാ ഖാൻ കൊട്ടാരത്തിലായിരിന്നു.
മാത്രമല്ല, കസ്തൂർബാ ഗാന്ധിയും മഹാദേവ് ദേശായിയും അന്ത്യശ്വാസം വലിച്ചതും ഇതേ കൊട്ടാരത്തിൽ വച്ചുതന്നെയാണ്.
ഇരുവരുടെ അന്ത്യവിശ്രമസ്ഥലവും മഹാത്മ ഗാന്ധിയുടെ ചിതാഭസ്മവും ഈ കൊട്ടാരത്തിനുള്ളിൽ സ്ഥിതിചെയ്യുന്നുണ്ട്.
2003 ൽ ആർക്കിയോളജിക്കൽ സർവേ ഓഫ് ഇന്ത്യ ഈ കൊട്ടാരത്തെ ദേശീയ പ്രാധാന്യമുള്ള സ്മാരകമായി പ്രഖ്യാപിച്ചു.
ക്വിറ്റ് ഇന്ത്യ പ്രസ്ഥാനവുമായി ബന്ധപ്പെട്ട് 1942 ആഗസ്ത് 9 മുതൽ 1944 മെയ് 6 വരെയാണ് ഗാന്ധിയെയും പത്നി കസ്തൂർബയെയും ഗാന്ധിയുടെ സിക്രട്ടറി മഹാദേവ ദേശായിയെയും ബ്രിട്ടീഷുകാർ ഈ കൊട്ടാരത്തിൽ തടവിൽ പാർപ്പിച്ചിരുന്നത്.
ജയിൽവാസമാരംഭിച്ച് ഏതാനും ദിവസങ്ങൾക്കുള്ളിൽ ഹൃദയാഘാതം വന്ന് മഹാദേവ ദേശായ് 1942 ആഗസ്ത് 15 ന് അന്തരിച്ചു.
അസുഖബാധിതയായ കസ്തൂർബ 1944 ഫിബ്രുവരി 22 നാണ് അന്തരിക്കുന്നത്.
ഗാന്ധിയോടും ഗാന്ധിയൻ ആശയങ്ങളോടുമുള്ള ബഹുമാനാർത്ഥം ആഗാ ഖാൻ IV കൊട്ടാരം 1969 ൽ ഭാരത സർക്കാരിന് കാമാറി.
ചിത്രശാല A scanned image of Aga Khan Palace before India's independence.
Aga Khan Palace as viewed from the left rear side Distance view of the palace.
Gandhi's ashes at the palace.
Front View of Aga Khan Palace Side View of Aga Khan Palace Aga Khan Palace Full View Milestones related to Mahatma Gandhi at Aga Khan Palace Information Plaque at Aga Khan Palace Aga Khan Palace Side View Panoramic view from the palace ഇതും കാണുക കസ്തൂർബാ ഗാന്ധി മഹാദേവ് ദേശായ് ക്വിറ്റ് ഇന്ത്യ പ്രസ്ഥാനം അവലംബങ്ങൾ Aga Khan Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഗാട്ടു ഇംഗ്ലീഷ് വിലാസം https://ml.wikipedia.org/wiki/Agattu അഗാട്ടു 2018 ലെ ചിത്രം.
അല്യൂഷ്യൻ ദ്വീപുകളുടെ പടിഞ്ഞാറെ അറ്റത്തുള്ള നിയർ ദ്വീപുകളുടെ ഭാഗമായ, അലാസ്കയിലെ ഒരു ദ്വീപാണ് അഗാട്ടു (Aleut: Angatux̂ ; Russian : Агатту ) 85.558 ചതുരശ്ര മൈൽ (221.59 ചതുരശ്ര കിലോമീറ്റർ) വിസ്തീർണ്ണമുള്ള അഗാട്ടു, അലൂഷ്യനിലെ ജനവാസമില്ലാത്ത ഏറ്റവും വലിയ ദ്വീപുകളിലൊന്നാണ്.
നിയർ ദ്വീപുകളിൽ അട്ടു ദ്വീപ് കഴിഞ്ഞാൽ രണ്ടാമത്തെ വലിയ ദ്വീപാണ് ഇത്.
അഗ്നിപർവ്വതജന്യമായി ഈ ദ്വീപിന്റെ ഗണ്യമായ ഭാഗം പർവതപ്രദേശമാണ്.
വൃക്ഷങ്ങളില്ലാത്തതും തുന്ദ്ര സമാനമായ ഭൂപ്രദേശവുമുള്ള ഇത് സമുദ്രനിരപ്പിൽ നിന്ന് 2,073 അടി (632 മീറ്റർ) ഉയരത്തിൽവരെ എത്തുന്നു.
ദ്വീപിന്റെ നീളം 12.2 മൈലും (19.7 കിലോമീറ്റർ), വീതി 19 മൈലുമാണ് (30 കിലോമീറ്റർ).
അഗാദിർ പ്രതിസന്ധി ഇംഗ്ലീഷ് വിലാസം https://ml.wikipedia.org/wiki/Agadir_Crisis
മൊറോക്കോയിൽ അറ്റ്ലാന്റിക് തീരത്തു സ്ഥിതിചെയ്യുന്ന തുറമുഖമായ അഗാദിറിൽ വച്ചുണ്ടായ ഒരു അന്താരാഷ്ട്ര പ്രതിസന്ധിയാണ് അഗാദിർ പ്രതിസന്ധി .
മൊറോക്കോയിൽ ഫ്രാൻസിന്റെയും ജർമനിയുടെയും താത്പര്യങ്ങൾ തമ്മിലുണ്ടായ സംഘട്ടനമാണ് അഗാദിർ പ്രതിസന്ധിക്ക് നിദാനം.
അൽജിസിറാസ് സമ്മേളന (Conference of Algeciras,1906) ത്തിനുശേഷവും ഫ്രാൻസ് മൊറോക്കോയിലെ അധിനിവേശപ്രവർത്തനങ്ങൾ തുടർന്നുകൊണ്ടിരുന്നു.
ഇത് തങ്ങളുടെ താത്പര്യങ്ങൾക്ക് ഹാനികരമാണെന്ന് ജർമനി വിശ്വസിച്ചു.
ജർമനിയുടെ ആശങ്കകൾ ദൂരീകരിക്കാനുതകുന്ന തരത്തിൽ ഫ്രാൻസും ജർമനിയും തമ്മിൽ മൊറോക്കോയെ സംബന്ധിച്ച് 1909-ൽ ഒരു കരാറിൽ ഒപ്പുവച്ചു.
പക്ഷേ ഈ കരാർവ്യവസ്ഥകൾ പിന്നീടു ലംഘിക്കപ്പെട്ടു.
1911-ൽ മൊറോക്കോയിൽ ആഭ്യന്തര യുദ്ധം പൊട്ടിപ്പുറപ്പെട്ടു.
അതിനെതുടർന്ന് സുൽത്താൻ (മൌലേ അബ്ദുൽ ഹാഫിസ്) ഫ്രാൻസിന്റെ സഹായം തേടി.
അതിന്റെ ഫലമായി മൊറോക്കോയുടെ തലസ്ഥാനമായ ഫെസ്സിലേക്ക് ഫ്രഞ്ചുപട്ടാളം നീങ്ങി.
അതിൽ പ്രതിഷേധിച്ച് ജർമനി തങ്ങളുടെ പാന്തർ (Panther) എന്ന ആയുധക്കപ്പൽ അഗാദിർ തുറമുഖത്തേക്ക് വിട്ടു (1911 ജൂല.).
ജർമൻ വംശജരേയും ജർമൻ താത്പര്യങ്ങളേയും സംരക്ഷിക്കുക എന്ന ഉദ്ദേശത്തോടൊപ്പം ഫ്രാൻസിനൊരു താക്കീതുകൂടിയായിരുന്നു ഈ നടപടി.
ജർമനിയുടെ ഈ നീക്കം ഇംഗ്ളീഷുകാരെയും ആശങ്കാഭരിതരാക്കി.
മൊറോക്കോതീരത്ത് ഒരു ജർമൻ നാവികത്താവളമുണ്ടാകുന്നത് - പ്രത്യേകിച്ച് ബ്രിട്ടീഷ് നാവികത്താവളമായ ജിബ്രാൾട്ടറിനു സമീപം - ബ്രിട്ടിഷ് താത്പര്യങ്ങൾക്ക് ഹാനികരമായതിനാൽ ജർമനിയുടെ ശ്രമത്തെ തങ്ങൾ ചെറുക്കുമെന്ന് ബ്രിട്ടൻ, ജർമനിക്ക് താക്കീതു നല്കി.
ഈ പ്രതിസന്ധി ഒരു യുദ്ധത്തിലേക്ക് വലിച്ചിഴയ്ക്കരുതെന്ന് കരുതി ജർമനി ഫ്രാൻസുമായി ചർച്ചകൾ ആരംഭിച്ചു.
അതിന്റെ ഫലമായി 1911 നവംബർ 4-ന് മറ്റൊരു ഫ്രാങ്കോ-ജർമൻ കരാർ ഒപ്പുവയ്ക്കപ്പെട്ടു.
ഈ കരാറനുസരിച്ച് മൊറോക്കോയിൽ ഫ്രാൻസിന്റെ അധീശത്വം ജർമനി അംഗീകരിച്ചു.
അതിനുപകരം ഫ്രാൻസ് ഫ്രഞ്ച്-കോംഗോയിലെ 259,000 ച.
പ്രദേശം ജർമനിക്ക് നൽകി.
മൊറോക്കോയുമായി വ്യാപാരബന്ധങ്ങളിലേർപ്പെടാൻ എല്ലാ രാഷ്ട്രങ്ങൾക്കും തുല്യവും സ്വതന്ത്രവു മായ അവകാശമുണ്ടായിരിക്കണമെന്ന ജർമൻവാദവും അംഗീകരിക്കപ്പെട്ടു.
ഇതിനെതുടർന്ന് ജർമൻ നാവികസേന അഗാദിറിൽനിന്നും പിൻവലിക്കപ്പെട്ടു.
അവലംബം ↑ അൽജിസീറാസ് സമ്മേളനം, 1906 ↑ പന്തർ എന്ന യുദ്ധക്കപ്പൽ അഗാദീറിൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗാദിർ പ്രതിസന്ധി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആൻ ഫ്രാൻസിസ്
ആൻ ഫ്രാൻസിസ് (ആൻ ലോയ്ഡ് ഫ്രാൻസിസ്, ജനനം : സെപ്റ്റംബർ 16 - 1930 -  ജനുവരി 2, 2011) സയൻസ് ഫിക്ഷൻ സിനിമയായ ഫോർബിഡൻ പ്ലാനറ്റിലൂടെ (1956) പ്രശസ്തയായ ഒരു അമേരിക്കൻ അഭിനേത്രിയായിരുന്നു.
ഒരു വനിതാ ഡിറ്റക്റ്റീവ് കഥാപാത്രത്തിന്റെ പേരു ശീർഷകമായി വരുന്ന ആദ്യ ടി.വി പരമ്പരയായ ഹണി വെസ്റ്റ് (1965 -1966) എന്ന പരമ്പരയിൽ പ്രധാന കഥാപാത്രമായി അഭിനയിച്ചിരുന്നു.
ഈ പരമ്പരയിലെ വേഷത്തിന് അവർക്ക് ഒരു ഗോൾഡൻ ഗ്ലോബ് പുരസ്കാരം ലഭിക്കുകയും ഒരു എമ്മി അവാർഡിനു നാമനിർദ്ദേശം ചെയ്യപ്പെടുകയും ചെയ്തു.
1947 ൽ ദിസ് ടൈം ഫോർ കീപ്സ് എന്ന സിനിമയിലൂടെ അരങ്ങേറ്റം നടത്തി.
സൂസൻ സ്ലെപ്റ്റ് ഹിയർ , സോ യംഗ്, സോ ബാഡ് , ബ്ലാഡ് ഡേ അറ്റ് ബ്ലാക്ക് റോക്ക് എന്നീ സിനിമകളിൽ സഹകഥാപാത്രങ്ങളെ അവതരിപ്പിച്ച അവരുടെ ആദ്യ നായികാ കഥാപാത്രം ബ്ലാക്ക്ബോർഡ് ജംഗിൾ (1955) എന്ന ചിത്രത്തിലേതായിരുന്നു.
ഓസ്കാർ നാമനിർദ്ദേശം ലഭിച്ച സയൻസ് ഫിക്ഷൻ ക്ലാസിക്കിൽ ചിത്രമായ ഫോർബിഡൻ പ്ലാനറ്റിലെ (1956) "ആൾട്ടാറിയ" എന്ന വേഷമായിരുന്നു ഏറ്റവും അറിയപ്പെടുന്നത്.
തെരഞ്ഞെടുത്ത ചിത്രങ്ങൾ This Time for Keeps ( 1947 ) (uncredited) Summer Holiday ( 1948 ) Portrait of Jennie (1948) (uncredited) So Young, So Bad ( 1950 ) The Whistle at Eaton Falls ( 1951 ) Elopement ( 1951 ) Lydia Bailey ( 1952 ) Dreamboat (1952) A Lion Is in the Streets ( 1953 ) The Rocket Man ( 1954 ) Susan Slept Here (1954) Rogue Cop (1954) Bad Day at Black Rock ( 1955 ) Battle Cry (1955) Blackboard Jungle (1955) The Scarlet Coat (1955) Forbidden Planet ( 1956 ) The Rack (1956) The Great American Pastime (1956) The Hired Gun ( 1957 ) Don't Go Near the Water (1957) The Twilight Zone (1960) The Crowded Sky ( 1960 ) Girl of the Night (1960) The Satan Bug ( 1965 ) Brainstorm (1965) Honey West (TV series) (1965) Funny Girl ( 1968 ) More Dead Than Alive (1968) Impasse ( 1969 ) Lost Flight ( 1969 ) Hook, Line Sinker (1969) The Love God?
(1969) Pancho Villa ( 1972 ) Columbo — Short Fuse (1972) Haunts of the Very Rich (1972) Born Again ( 1978 ) The Rebels (1979) Beggarman, Thief (1979) Mazes and Monsters ( 1982 ) Return ( 1985 ) Matlock (TV series) (1989) The Double 0 Kid ( 1992 ) അവലംബം ↑
ആൻ ബുലിൻ
ആൻ ബുലിൻ ( / ˈ b ʊ l ɪ n , b ʊ ˈ l ɪ n / ; c. 1501 – 19 May 1536) ഇംഗ്ലണ്ടിലെ ഹെൻ‌റി VIII രാജാവിന്റെ രണ്ടാം രാജ്ഞിയായിരുന്നു.
ഇംഗ്ലണ്ടിൻ്റെ രാഷ്ട്രീയ, മതചരിത്രത്തിൽ ആഴത്തിലുള്ള വ്യക്തിമുദ്ര വളരെക്കുറഞ്ഞ കാലയളവുകൊണ്ട് പതിപ്പിച്ചെടുക്കാനായ വ്യക്തിയായിരുന്നു ആൻ രാജ്ഞി.
രാജാവുമായുള്ള അവരുടെ വിവാഹവും, തുടർന്നു രാഷ്ട്രീയത്തിലും സഭയിലും ഉണ്ടായ മാറ്റങ്ങളും ഒടുവിൽ രാജ്ഞി ശിരഛേദം ചെയ്യപ്പെട്ടതുമെല്ലാം ചേർന്ന് ആൻ രാജ്ഞിയെ മധ്യകാല ഇംഗ്ലണ്ടിൽ ഏറ്റവും സ്വാധീനം ചെലുത്തിയ വ്യക്തികളിൽ ഒരാളായാണ് ചരിത്രകാരന്മാർ വിലയിരുത്തുന്നത്.
കുടുംബവും ബാല്യവും
ഇംഗ്ലണ്ടിലെ പ്രഭുകുടുംബത്തിൽ ഉൾപ്പെട്ട തോമസ് ബുലിൻ എലിസബത്ത് ബുലിൻ ദമ്പതികളുടെ മകളായായിരുന്നു ആൻ ജനിച്ചത്.
ബാല്യകാലവും വിദ്യാഭ്യാസവും നെതർലൻ്റിലും ഫ്രാൻസിലും‌​ ആയിരുന്നു.
ഫ്രാൻസിലെ ക്ലൗഡി രാജ്ഞിയുടെ തോഴിയായി കുറെക്കാലം ചെലവഴിച്ച ആൻ, 1522-ൽ ഇംഗ്ലണ്ടിലേക്ക് തിരികെയെത്തി.
അവിടെ തൻ്റെ കുടുംബാംഗം തന്നെയായിരുന്നു ജെയിംസ് ബട്‌ലറിനെ വിവാഹം കഴിക്കുവാനായായിരുന്നു ഈ മടക്കം.
എന്നാൽ ഈ വിവാഹം നടന്നില്ല.
ആൻ പിന്നീട് ഹെൻ‌റി എട്ടാമൻ്റെ ആദ്യഭാര്യയായിരുന്ന കാതറിൻ്റെ തോഴിയായിത്തീർന്നു.
ഇതിനിടെ ഹെൻ‌റി പെർസി എന്നൊരാളുമായി ആൻ രഹസ്യവിവാഹനിശ്ചയത്തിലേർപ്പെട്ടു.
എന്നാൽ ഈ വിവാഹവും ഹെൻ‌റിയുടെ കുടുംബത്തിൻ്റെ എതിർപ്പു മൂലം നടന്നില്ല.
അന്നത്തെ കർദ്ദിനാൾ ആയിരുന്ന തോമസ് വൊൾസിയും ഈ വിവാഹത്തിനു എതിരുനിന്നതിനാൽ ആൻ സ്വഭവനമായ ഹെവർ കാസിലിലേയ്ക്ക് മടങ്ങിപ്പോയി.
അധികം വൈകാതെതന്നെ രാജാവിൻ്റെ ശ്രദ്ധ ആനിൽ പതിഞ്ഞു.
ബുദ്ധിമതിയും, ആരെയും ആകർഷിക്കുന്ന വ്യക്തിത്തവും അനുഭവപരിചയവും ഉള്ള ആനിനോട് രാജാവിനു താത്പര്യം ഉടലെടുക്കുകയും അവളെ സ്വന്തമാക്കാൻ ആഗ്രഹിക്കുകയും ചെയ്തു.
എന്നാൽ ബുദ്ധിമതിയായ ആൻ ഒരു വെപ്പാട്ടി ആയി രാജാവിൻ്റെ അന്തഃപ്പുരത്തിൽ വരികയില്ല എന്ന് തീർത്തു പറയുകയും ചെയ്തു.
ആനിൻ്റെ സഹോദരി ഇതിനോടകം തന്നെ രാജാവിൻ്റെ വെപ്പാട്ടി ആയിരുന്നു.
രാജാവിന് ആനിനോടുള്ള ആഗ്രഹം വർദ്ധിച്ചുവരികയും തൻ്റെ ഭാര്യയായ കാതറിനെ ഒഴിവാക്കി ആനിനെ രാജ്ഞിയാക്കാൻ തീരുമാനിക്കുകയും ചെയ്തു.
എന്നാൽ കർദ്ദിനാൾ വൊൾസിക്ക് പോപ് ക്ലമൻ്റിൻ്റെ കൈയിൽനിന്നും വിവാഹം അസാധുവാക്കിയെടുക്കാനായില്ല.
1529-30കളോടെ വൊൾസിയുടെ പതനം ആരംഭിക്കുകയും അധികം താമസിയാതെതന്നെ അദ്ദേഹം മരിക്കുകയും ചെയ്തു.
ചർച്ച് ഓഫ് ഇംഗ്ലണ്ടും പോപ്പും തമ്മിൽ അകലുന്നു
പോപ് ക്ലമൻ്റ് രാജാവിൻ്റെ വിവാഹം അസാധുവാക്കിക്കൊടുക്കുകയില്ല എന്ന് മനസിലാക്കിയതോടെ രാജാവ് തൻ്റെ ഉപദേശകന്മാരായ തോമസ് ക്രോംവെൽ മുതലായവരോട് ചേർന്ന് കത്തോലിക്കാ സഭയുടെ അധികാരം ഇംഗ്ലണ്ടിൽ കുറയ്ക്കാൻ തുടങ്ങി.
1532ൽ ഹെൻ‌റി ആനിനെ പെംബ്രൊക് പ്രഭ്വിയായി നാമകരണം ചെയ്തു, അവരെ രഹസ്യമായി വിവാഹം കഴിക്കുകയും ചെയ്തു.
കാന്റർബെറി ബിഷപ്പായിരുന്ന വില്യം വാർഹം കാലശേഷം രാജാവ് തോമസ് ക്രാൻ‌മറിനെ തൽസ്ഥാനത്ത് ബിഷപ്പ് ആയി നിയമിച്ചു.
ഇതിനു മുമ്പ് ക്രാൻ‌മറിനു വലിയ പദവികളൊന്നും ലഭിച്ചിരുന്നില്ലെങ്കിലും ആൻ കുടുംബത്തിനു രാജാവിലുണ്ടായിരുന്ന സ്വാധീനം ഇക്കാര്യത്തിൽ ക്രാൻ‌മറെ സഹായിച്ചു.
1533 ജനുവരി 23൹ ബിഷപ് ക്രാൻ‌മർ ഹെൻറിയുടെയും കാതറിൻ്റെയും വിവാഹം അസാധുവാക്കി.
കാതറിനെ മുമ്പ് രാജാവിൻ്റെ സഹോദരന് വിവാഹനിശ്ചയം ചെയ്തിരുന്നതായിരുന്നു.
അദ്ദേഹം മരിച്ച് പോയതിനാലാണ് ഹെൻ‌റി കാതറിനെ വിവാഹം ചെയ്തത്.
എന്നാൽ കാതറിനിൽ രാജാവിനു പെണ്മക്കൾ മാത്രമേ പിറന്നുള്ളൂ.
ഇത് ഈ വിവാഹത്തിലുള്ള ദൈവത്തിൻ്റെ അപ്രീതി കാരണമാണെന്ന വാദം ഉന്നയിച്ചാണ് കാതറിനുമായുള്ള വിവാഹത്തെ അസാധുവാക്കിക്കൊടുത്തത്.
ഹെൻ‌റി VIII , Hans Holbein the Younger , 1537നോടടുത്ത് വരച്ച ചിത്രം
25൹ ഹെൻ‌റി ആനിനെ ഔദ്യോഗികമായി വിവാഹം ചെയ്തു.
5 ദിവസങ്ങൾക്ക് ശേഷം ബിഷപ് ക്രാൻ‌മർ ആനുമായുള്ള രാജാവിൻ്റെ വിവാഹത്തെ ഔദ്യോഗികമായി അംഗീകരിച്ചു.
ഇതറിഞ്ഞ പോപ് ക്ലമൻ്റ് ഹെൻ‌റി രാജാവിനെയും ബിഷപ് ക്രാൻ‌മറെയും സഭയിൽനിന്നും മുടക്കി.
ഇത് ഇംഗ്ലണ്ടിലെ സഭയും പോപ്പുമായുള്ള ബന്ധത്തിൽ ഉലച്ചിലുണ്ടാകുവാൻ കാരണമായി.
രാജാവാകട്ടെ ഇംഗ്ലണ്ടിലെ സഭയുടെ അധിപനായി സ്വയം അവരോധിക്കുകയും ചെയ്തു.
1533 ജൂൺ 1൹ ആൻ ഇംഗ്ലണ്ടിൻ്റെ രാജ്ഞിയായി അവരോധിക്കപ്പെട്ടു.
ഇംഗ്ലണ്ടിലെ ജനത ഇക്കാര്യത്തിൽ അസംതൃപ്തരായിരുന്നു.
കാതറിൻ്റെ കാര്യത്തിൽ രാജാവ് അന്യായമായാണ് പ്രവർത്തിച്ചതെന്ന് അവർ കരുതി.
അതുകൊണ്ട്തന്നെ ഇതിനു കാരണക്കാരിയായ ആനിനോട് വിദ്വേഷവും വെറുപ്പും ജനങ്ങൾക്കിടയിൽ ഉടലെടുക്കുകയും ആനിൻ്റെ ജീവിതാവസാനം വരെ ഈ നില തുടർന്നും പോന്നു.
എന്നിരുന്നാൽത്തന്നെയും ആൻ രാജ്ഞി രാജാവിൻ്റെ ജീവിതത്തിലും ഭരണത്തിലും നിർണായകസ്വാധീനം ചെലുത്തിപ്പോന്നു.
രാജ്ഞിയുടെ ധീരവും ശക്തവുമായ നിലപാടുകൾ ഇംഗ്ലണ്ടിലെ നവീകരണത്തിനു ആക്കം പകർന്നു.
രാജ്ഞിയുടെ സ്വാധീനത്താൽ നവീകരണപ്രസ്ഥാനത്തിൻ്റെ വക്താക്കൾ ക്രമേണ പല ഔദ്യോഗികമേഖലകളിലും എത്തിച്ചേരപ്പെടുകയും ചെയ്തു.
വേദപുസ്തകം ഇംഗ്ലീഷിലേയ്ക്ക് പരിഭാഷപ്പെടുത്തി എന്ന കാരണത്താൽ ജീവനോടെ അഗ്നിക്കിരയാക്കപ്പെട്ട വില്യം റ്റിൻഡേലിൻ്റെ അനുചരനായ കവർഡേലിനെ രാജാവ് തന്നെ വേദപുസ്തകപരിഭാഷ പൂർത്തിയാക്കാനായി നിയോഗിച്ച്.
ഇംഗ്ലണ്ടിൻ്റെ സഭാചരിത്രത്തിലെ ഏറ്റവും നിർണായകമായ സമയങ്ങളായിരുന്നു ആൻ രാജ്ഞിയുടെ കാലഘട്ടം.
ഇതിനിടെ 1533 സെപ്റ്റംബർ 7൹ രാജ്ഞി എലിസബെത്ത് രാജകുമാരിക്ക് ജന്മം നൽകി.
തൻ്റെ കാലശേഷം രാജ്യം ഭരിക്കാൻ ഒരാൺകുഞ്ഞിനെ ആഗ്രഹിച്ചിരുന്ന രാജാവിൽ ഇത് നിരാശയുളവാക്കുവാനിടയായി.
എന്നിരുന്നാൽത്തന്നെ എലിസബെത്തിനു ശേഷം ഒരു ആൺകുഞ്ഞ് തനിക്ക് ലഭിക്കും എന്ന് പ്രതീക്ഷിച്ചതിനാൽ എലിസബെത്തിനെ അദ്ദേഹം അംഗീകരിക്കുവാൻ മനസുകാട്ടി.
ആൻ രാജ്ഞിയുടെ പല ഇടപെടലുകളും രാജാവിനു ഉൾക്കൊള്ളാൻ കഴിയുന്നതായിരുന്നില്ല.
അവർ രാജാവിൻ്റെ തീരുമാനങ്ങളെ പരസ്യമായി എതിർക്കുവാനും തുടങ്ങി.
അങ്ങനെ അവരുടെ വിവാഹത്തിലും വിള്ളൽ വീഴുവാനാരംഭിച്ചു.
ആൻ രാജ്ഞിയുടെ ഒരു തോഴിയായിരുന്ന ജയ്ൻ സേയ്മോറിൽ രാജാവ് താത്പര്യം കാട്ടിത്തുടങ്ങി.
ഇതിനിടെ തുടരെത്തുടരെ ആനിൻ്റെ 3 ഗർഭം അലസിപ്പോയി.
മൂന്നാമത്തേതാകട്ടെ ഒരു ആൺകുഞ്ഞുമായിരുന്നു.
അതോടെ അവരുടെ ദാമ്പത്യം ഏകദേശം പൂർണമായി തകർന്നു.
എങ്ങനെയെങ്കിലും ആൻ രാജ്ഞിയെ ഒഴിവാക്കി ജയ്‌നിനെ വിവാഹം ചെയ്യാനുള്ള തീരുമാനം രാജാവ് എടുത്തു.
മതനേതൃത്വവുമായുള്ള അകൽച്ച തോമസ് ക്രാൻ‌മർ , രാജ്ഞിയെ അനുകൂലിച്ച് സംസാരിച്ച ഏകവ്യക്തി
തോമസ് ക്രോംവെല്ലിൻ്റെ ചിലതീരുമാനങ്ങളെ ആൻ രാജ്ഞി ശക്തമായി എതിർത്തു.
അത് അവർ തമ്മിലുള്ള ബന്ധത്തെയും കാര്യമായി ബാധിച്ചു.
അദ്ദേഹവും ആൻ രാജ്ഞിക്കെതിരായി തിരിഞ്ഞു.
ഒന്നുകിൽ താൻ, അല്ലെങ്കിൽ രാജ്ഞി —തങ്ങളിൽ ഒരാൾമാത്രമെ അതിജീവിക്കപ്പെടുകയുള്ളൂ എന്ന് അദ്ദേഹം മനസിലാക്കി രാജ്ഞിക്കെതിരായ കരുനീക്കങ്ങൾ ആരംഭിച്ചു.
വൈകാതെ രാജാവ് ആൻ രാജ്ഞിക്കെതിരായി രാജ്യദ്രോഹക്കുറ്റം ചുമത്തി അന്വേഷണത്തിനുത്തരവിട്ടു.
1536 ഏപ്രിൽ 2൹ ആൻ രാജ്ഞിയെ അറസ്റ്റ് ചെയ്ത് ലണ്ടൻ ഗോപുരത്തിലേക്ക് മാറ്റി.
അവിടെവെച്ച് അവരുടെ വിചാരണ നടക്കുകയും വ്യഭിചാരം അഗമ്യഗമനം തുടങ്ങിയ കുറ്റങ്ങൾ ആരോപിച്ച് അവരെ വധശിക്ഷയ്ക്ക് വിധിക്കുകയും ചെയ്തു.
ഈ തീരുമാനം എടുത്തതാകട്ടെ ആനിനു മുമ്പ് വിവാഹനിശ്ചയം കഴിച്ച ഹെൻ‌റി പെർസി, ആനിൻ്റെ മാതുലൻ തോമസ് ഹോവാർഡ് തുടങ്ങിയവർ ഉൾപ്പെട്ട ജൂറിയും.
1536 മെയ് മാസം 5-ാം തിയതിയാണീ വിധി വന്നത്.
നാലു ദിവസത്തിനുശേഷം 9൹ അവരെ ശിരഛേദം ചെയ്തുകൊണ്ട് ഈ വിധി നടപ്പിലാക്കുകയും ചെയ്തു.
മിക്ക ആധുനിക ചരിത്രകാരന്മാരും ആൻ രാജ്ഞിക്കെതിരായി ആരോപിക്കപ്പെട്ട കുറ്റകൃത്യങ്ങൾ കെട്ടിച്ചമച്ചുണ്ടാക്കിയതാണെന്ന് കരുതുന്നു .
അക്കാലത്തെ ലഭ്യമായ രേഖകൾ പ്രകാരം വളരെ ധൈര്യത്തോടെയാണ് ആൻ രാജ്ഞി തൻ്റെ ശിക്ഷ ഏറ്റുവാങ്ങിയത്.
ശിക്ഷനടപ്പാക്കുന്നതിനു തൊട്ടുമുമ്പും അവരെ ദൈവത്തെ സാക്ഷിനിർത്തി താൻ കുറ്റക്കാരിയല്ല എന്ന് പ്രസ്താവിക്കുകയുണ്ടായി.
രാജ്യത്തിനുവേണ്ടിയും, രാജാവിനു വേണ്ടിയും തനിക്കീ ദുർവിധിവരാൻ കാരണക്കാരായവർക്കുംവേണ്ടിക്കൂടി പ്രാർഥിച്ചതിനു ശേഷം ആണ് ആൻ വധിക്കപ്പെട്ടത്.
ഫ്രാൻസിൽനിന്നും വന്ന അരാച്ചാരാണ് ഈ കൃത്യം നിർവഹിച്ചത്, ഒരൊറ്റ വെട്ടിനുതന്നെ അവരുടെ ശിരസും ഉടലും വേർപെട്ടുപോയി എന്നും രേഖകളിൽ കാണുന്നു.
ഹെൻ‌റി രാജാവിൻ്റെ മരണശേഷം ആൻ രാജ്ഞിയുടെ മകൾ എലിസബെത്ത് രാജ്ഞി അധികാരം ഏറ്റെടുത്തു.
തുടർന്ന് എലിസബെത്ത് ആൻ രാജ്ഞിയെ ഒരു രക്തസാക്ഷിയായും ഇംഗ്ലണ്ടിലെ സഭയുടെ ഒരു വീരപുത്രിയായും പ്രഖ്യാപിച്ചു.
തുടർന്നുള്ള നൂറ്റാണ്ടുകളിൽ ആൻ രാജ്ഞിയുടെ ജീവിതത്തെ അടിസ്ഥാനമാക്കി പല കലാസൃഷ്ടികളും രൂപപ്പെടുകയുണ്ടായി.
↑ ↑ ↑ Pronunciations with stress on the second syllable were rare until recently and were not mentioned by reference works until the 1960s; see The Big Book of Beastly Mispronunciations (2006) by Charles Harrington Elster ↑ Jones, Daniel Everyman's English Pronouncing Dictionary 12th edition (1963) ↑ entry "Boleyn" ↑ ↑ ↑ Ives, p.261, Google Books, retrieved on 5 December 2009.
ആൻ പാറ്റ്ചെറ്റ് ഇംഗ്ലീഷ് വിലാസം https://ml.wikipedia.org/wiki/Ann_Patchett
2002 -ൽ പെൻ/ഫൗൽക്നെർ അവാർഡും ഓറഞ്ച് പ്രൈസ് ഫോർ ഫിക്ഷൻ അവാർഡും ലഭിച്ച അമേരിക്കൻ എഴുത്തുകാരിയാണ് ആൻ പാറ്റ്ചെറ്റ് .
2002 -ൽ ബെൽ കന്റോ എന്ന നോവലിനാണ് ഓറഞ്ച് പ്രൈസ് ഫോർ ഫിക്ഷൻ അവാർഡ് ലഭിച്ചത്.
പാറ്റ്ചെറ്റ്-ന്റെ മറ്റു പ്രശസ്ത നോവലുകളാണ്- ദ പേട്രൺ സെയിന്റ് ഓഫ് ലയേഴ്സ് (1992) തഫ്റ്റ് (1994), ദ മജിഷ്യൻസ് അസിസ്റ്റന്റ് (1997), റൺ (2007), സ്റ്റേറ്റ് ഓഫ് വണ്ടർ (2011), കോമൺ വെൽത്ത് (2016) Patchett at the Miami Book Fair International 2014 ജീവചരിത്രം
പാറ്റ്ചെറ്റ് കാലിഫോർണിയയിലെ ലോസ്ആഞ്ചെലെസിലാണ് ജനിച്ചത്.
ആദ്യം നേഴ്സും പിന്നീട് നോവലിസ്റ്റുമായിരുന്ന ജീൻ റേയുടെയും ലോസ്ആഞ്ചെലെസിലെ പോലീസ് ക്യാപ്റ്റനായ ഫ്രാൻക് പാറ്റ്ചെറ്റിന്റെ രണ്ടാമത്തെ മകളായിരുന്നു പാറ്റ്ചെറ്റ്.
ജീൻ റേ വിവാഹമോചിതയാകുകയും അവർ പിന്നീട് പുനർവിവാഹവും ചെയ്തു.
പാറ്റ്ചെറ്റിന് 6 വയസ്സുള്ളപ്പോൾ ആ കുടുംബം ടെന്നെസ്സീയിലെ നാഷ് വില്ലെയിലേ്ക്ക് മാറി.